Nordjyllands Beredskab fik melding om branden klokken 05.05. Branden var opstået i en lejlighed på 1. sal i en etageejendom på Sindrupvej i Hurup. Det var tilsyneladende en cigaret, der var årsag til branden. Cigaretten var ikke blevet slukket ordentligt, og den havde ligget i en skotøjsæske, som var blevet antændt. Det var en 13-årig dreng, der havde smidt cigaretten i æsken, men han fik selv slukket det meste af ilden og ejendommens øvrige beboere var kommet udenfor, inden Nordjyllands Beredskab ankom til stedet. Der blev sendt røgdykkere ind i lejligheden, men der var ikke meget brand tilbage, lyder det fra indsatsleder Rasmus Evaldsen fra Nordjyllands Beredskab. Den 13-årige dreng i den lejlighed er blevet sendt til skadestuen for at blive tjekket for røgskader. Ejendommens øvrige beboere er ikke kommet til skade. Skadeservice er i øjeblikket i gang med at sikre inventar i lejligheden. Og alle de øvrige lejligheder i bygningen forventes klar senere i dag.

Opsummering:
13-årig dreng smed cigaret i en skotøjsæske, og det udviklede sig til ild og røg lejligheden i Hurup. Ingen er dog kommet til skade.